রোডম্যাপ নিছক তেলোওয়াতের বিষয় নয়। মুখস্থ করার বিষয়ও নয়। এটি বুঝা ও অনুসরণের বিষয়। ঘরে তাই রোডম্যাপ তথা কোরআন থাকলেই চলে না, সেটি বুঝা এবং তা থেকে শিক্ষা গ্রহণের সামর্থও থাকা চাই। না বুঝে তেলওয়াত বা মুখস্ত করায় সেটি হয় না। বাংলাদেশে তেলাওয়াতকারির সংখ্যা তো লক্ষ লক্ষ। কিন্তু কাজের কাজ কি আদৌ হয়েছে? ক’জনের জীবনে মিলেছে সিরাতুল মোস্তাকিমের সন্ধান? সিরাতুল মোস্তাকিমে চললে সে পথে শুধু নামায-রোযা ও হজ্ব-যাকাত আসে না। আসে নির্যাতন, আসে হিযরত, আসে জিহাদ। আসে ইসলামের প্রতিষ্ঠার লড়াই, আসে সে লড়াইয়ে অর্থদান, শ্রমদান ও প্রাণদান। তখন রাষ্ট্রজুড়ে আসে শরিয়তের প্রতিষ্ঠাও। আসে সুখ-শান্তি ও সমৃদ্ধির প্লাবন। নবীজী (সাঃ)র যামানায় যারাই সে পথে চলেছিলেন তাদের সবাইকে বহু ত্যাগ ও বহু নির্যাতন সয়ে এ ধাপগুলো অতিক্রম করতে হয়েছিল। সিরাতুল মোস্তাকিমের পথে এগুলোই হলো অনিবার্য মাইলফলক। যে পথে এ মাইলফলকগুলো নাই, সে পথটি আর যাই হোক সিরাতুল মোস্তাকিম নয়। ইসলামী দলের নেতা-কর্মী, পীর-উলামা ও তাদের মুরীদ এবং তাবলীগ জামাতের অনুসারীদের কে কতটা সিরাতুল মোস্তাকিম অনুসরণ করছে তা বুঝার উপায় তো তাদের জীবনের সাথে এ রোডম্যাপটি মিলিয়ে দেখা। তাদের মুখের বুলী নয়। নবীজী (সাঃ)র আমলে এ রোডম্যাপটি শুরু দিকটার অনুসরণ হয়েছিল অতি নিষ্ঠার সাথে। ফলে তাঁরা বাঁকি পথটাও সঠিক ভাবে চলতে পেরেছিলেন। শুরুর কাজটি হয়েছিল দীর্ঘ ১৩ বছর ধরে। হিজরত, ক্ষমতা দখল, জিহাদ, রাষ্ট্রের বুকে ইসলামের বিজয়, ইসলামী সভ্যতার নির্মাণ এবং বিশ্বশক্তিরূপে মুসলমানের উত্থান -এ ধাপগুলো এসেছিল পরে। ইসলামী সভ্যতার মূল বুনিয়াদ নির্মিত হয়েছিল মূলতঃ সে সময়। কিন্তু বাংলাদেশের মত দেশে রোডম্যাপের শুরুর দিকটার অনুসরণ পূর্ণভাবে ও সঠিক ভাবে হয়নি। ফলে জানা বা বুঝা হয়নি খোদ রোডম্যাপটিই। সেটির অনুসরণ তো পরের কথা। আজ থেকে প্রায় ৮ শত বছর আগে বাংলাদেশ যেসব মুসলমানদের হাতে বিজিত হয়েছে তাদের মূল প্রায়োরিটি ছিল রাজ্য জয়, দ্বীনের প্রচার নয়। ছিল না ইসলামের জ্ঞানদান। ফলে আরবী ভাষার চর্চা যেমন বাড়েনি তেমনি বাড়েনি কোরআন চর্চা। যা বেড়েছে তা হলো অর্থ না বুঝে কোরআন তেলাওয়াত। ফলে ইসলামে অজ্ঞতা থেকে গেছে শুরু থেকেই।